Geheue soos ‘n olifant!Nelson Dellis Dié Florida-man en bergklim-entoesias het sewe ander finaliste, wat as intellek-atlete bekend staan, in New York uitgestof. Deelnemers se verstandelike fiksheid is deur breingimnastiek getoets deur 99 name en gesigte te onthou, ŉ gedig van 50 reëls, en die volgorde van ŉ geskommelde pakkie speelkaarte. Dellis (27) het ŉ onvergeetlike vertoning gelewer deur sy eie rekord in die lukrake syfer-kategorie te breek deur 303 syfers binne vyf minute te memoriseer. Die stigter van die 15-jaar oue kompetisie, voormalige IBM-besigheidsman, Tony Dottino, sê sy doel was om te wys hoe ŉ mens se verstand geoefen en verbeter kan word – net soos enige ander gedeelte van mens se liggaam. “Oefening kan jou help om jou breinkrag te verbeter,” het hy gesê.